Source: https://codfiscal.net/40451/modificari-codul-de-procedura-fiscala-martie-2014
Timestamp: 2018-10-15 19:45:36+00:00
Document Index: 22884933

Matched Legal Cases: ['ARTICOLUL 49', 'ARTICOLUL 531', 'ARTICOLUL 831', 'ARTICOLUL 933', 'ARTICOLUL 100', 'ARTICOLUL 1151', 'ARTICOLUL 1171', 'ARTICOLUL 1172']

Modificări Codul de procedură fiscală - martie 2014 | CFNET - CodFiscal.NET Finante Taxe
Codul de procedură fiscală a fost modificat prin Ordonanţa de urgenţă a Guvernului nr. 8/2014 pentru modificarea şi completarea unor acte normative şi alte măsuri fiscal-bugetare.
Principalele modificări și completări aduse Codului de Procedură Fiscală prin OUG 8/2014, prevederi care au intrat în vigoare începând cu 1 martie 2014:
Date suplimentare depunere declarații
Noi obligații declarative pentru rezidenţii altor state membre
În prezent, Codul de procedură fiscală prevede că exigibilitatea în scopul compensării creanțelor contribuabililor reprezentând sume de restituit o constituie data depunerii cererii de restituire. Există totuși cazuri în care contribuabilul nu depune această cerere de restituire în ideea în care urmează să înregistreze obligații fiscale și astfel să aibă loc compensarea automată între aceste sume, însă procedura de compensare nu are loc în cazul nedepunerii cererii respective la autoritățile fiscale. Prin urmare, există riscul să se perceapă dobânzi și penalități de întârziere în ceea ce privește sumele
datorate de contribuabili care nu au fost compensate.
Astfel, Ordonanța introduce prevederi pentru modificarea momentului exigibilității sumelor de recuperat, în scopul compensării, astfel:
 Data plății pentru sumele achitate în plus față de obligațiile fiscale datorate.
 Data depunerii declarației anuale de impozit pe profit, în cazul impozitului pe profit de restituit în urma regularizării anuale.
 Data emiterii deciziei de impunere anuală, în cazul impozitului pe venit de restituit din regularizarea anuală.
 Data procesului verbal de distribuire, pentru sumele rămase după efectuarea distribuirii în cazul operațiunilor de executare silită.
 Data prevăzută de lege pentru depunerea declarației fiscale în cazul sumelor de restituit din regularizarea creanțelor fiscale reținute la sursă;
 La data depunerii cererii de restituire, pentru celelalte cazuri de restituire.
Stingerea obligațiilor fiscale prin plată sau compensare
Ordonanța aduce lămuriri suplimentare în ceea ce privește situația obligațiilor fiscale în cazul în care procedura de executare silită este suspendată. Astfel, orice plăți efectuate de debitori aflați în această situație nu se distribuie si nu vor stinge obligațiile fiscale înscrise în titlurile executorii aferente procedurii de executare silită suspendată.
Se clarifică faptul că termenul conflict de competență între două sau mai multor organe fiscale se referă la modul de interpretare a regulilor privind administrarea creanțelor fiscale și nu la aspecte determinate de delimitarea teritorială (apartenența la o unitate administrativ teritorială în cazul taxelor și impozitelor locale)
Dobânzi de întârziere anulare acte administrative
Potrivit Ordonanței, se vor acorda dobânzi contribuabililor în cazul creanțelor acestora rezultate din anularea unui act administrativ fiscal prin care au fost stabilite obligații de plată
și care au fost stinse anterior anulării.
Dobânzile încep să fie datorate din ziua în care a operat stingerea creanței fiscale în actul administrativ anulat și până la data restituirii sau compensării creanței contribuabilului.
Totuși, dobânzile nu se vor acorda dacă s-a solicitat acordarea de despăgubiri potrivit Legii nr.554/2004 privind contenciosul administrativ, precum și în situația în care decizia de impunere a obligațiilor fiscale stabilite din oficiu este desființată de autoritățile fiscale ca urmare a depunerii de către contribuabil a declarațiilor fiscale.
Potrivit Ordonanței, dobânzile se vor acorda pentru actele administrative emise și anulate după 28 februarie 2014 (data intrării în vigoare a Ordonanței).
Restituirea creanțelor fiscale colectate prin reținere la sursă
Ordonanța introduce reguli generale și unitare privind restituirea impozitului reținut la sursă. Astfel, în situația în care plătitorul a reținut la sursă un impozit pe venit în cuantum mai
mare decât cel legal datorat, restituirea acestuia se va efectua de către plătitor, urmând ca acesta să regularizeze aceste sume cu obligațiile fiscale de același tip datorate în perioada fiscală în care s-a efectuat restituirea. Prin urmare, depunerea unor declarații rectificative pentru sumele reprezentând impozit pe venit care se regularizează, nu mai este necesară, devenind astfel posibilă restituirea si regularizarea impozitului chiar dacă perioada fiscală în care creanța a fost datorată a fost supusă inspecției fiscale.
Selectarea contribuabililor pentru inspecția fiscală
Ordonanța introduce conceptul de analiza de risc, procedură pe baza căreia se efectuează selectarea contribuabililor ce urmează a fi supuși inspecției fiscale. Astfel, analiza de risc presupune identificarea riscurilor de nedeclarare, evaluare și gestionare a creanțelor fiscale.
Ordonanța clarifică condiția referitoare la achitarea obligațiilor fiscale în scopul reactivării unui contribuabil declarat inactiv, prin neînregistrarea obligațiilor fiscale restante. În prezent,
conform prevederilor Codului de procedură fiscală, pentru reactivare, contribuabilii trebuie să își îndeplinească toate obligațiile de plată, măsură nefavorabilă pentru contribuabilii inactivi care îndeplinesc condițiile de a beneficia de o eșalonare de plată și le sunt stabilite alte termene de plată.
Astfel, măsura are în vedere asigurarea reactivării în evidența fiscală a contribuabililor care obțin o eșalonare la plată și implicit, posibilitatea acestora de a-și continua activitatea.
Procedura privind desfășurarea controalelor antifraudă
A fost introdus un nou titlu (VI2) în vederea stabilirii procedurii desfășurării controlului operativ și inopinat, având drept scop asigurarea unei bune funcționalități și eficiențe a Direcției Generale Antifraudă Fiscală.
Nivelul dobânzii de întârziere
Comunicare poprire conturi
EXTRAS OUG 8/2014
„ARTICOLUL 49 Mijloace de probă
„ARTICOLUL 531 Obligaţii declarative cu privire la rezidenţii altor state membre UE
„ARTICOLUL 831 Certificarea declaraţiilor fiscale depuse la organele fiscale din cadrul Agenţiei Naţionale de Administrare Fiscală
„TITLUL VI2 Controlul antifraudă
ARTICOLUL 933 Reguli privind controlul operativ şi inopinat
„ARTICOLUL 100 Selectarea contribuabililor pentru inspecţie fiscală
„ARTICOLUL 1151 Reguli speciale privind stingerea creanţelor fiscale prin plată sau compensare
„ARTICOLUL 1171 Prevederi speciale privind rambursarea taxei pe valoarea adăugată
ARTICOLUL 1172 Prevederi speciale privind restituirea creanţelor fiscale colectate prin reţinere la sursă
Articolul precedentMFP: Normele metodologice privind prioritizarea proiectelor de investiţii publice | Proiect HG
Articolul următorModificări la Codul fiscal – martie 2014